Diari Oficial de la Generalitat Valenciana


Sumari del DOGV 9225, del 29-11-2021 (2021/11963)

Conveni de col·laboració entre la Generalitat, a través de la Conselleria d'Agricultura, Desenvolupament Rural, Emergència Climàtica i Transició Ecològica, i el Consorci per a l'Execució de les Previsions del Pla Zonal de Residus 10, Àrea de Gestió A5.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9225

Data del DOGV
:   29-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11898


Data del document
:   10-11-2021

Organisme emissor
:   Consorci per a l'Execució de les Previsions del Pla Zonal de Residus 8, Àrea de Gestió A3

Tipus de document
:   Anunci

Conveni de col·laboració entre la Generalitat, a través de la Conselleria d'Agricultura, Desenvolupament Rural, Emergència Climàtica i Transició Ecològica, i el Consorci per a l'Execució de les Previsions del Pla Zonal de Residus 10, Àrea de Gestió A5. [2021/11119]  
En compliment del que es disposa en l'article 111.3 de la Llei 8/2010, de règim local de la Comunitat Valenciana, es transcriu el seu contingut el text del qual és del següent tenor:  
  
«Reunits  
D'una banda, Mireia Mollà Herrera, consellera d'Agricultura, Desenvolupament Rural, Emergència Climàtica i Transició Ecològica, nomenada pel Decret 6/2019, de 17 de juny, del president de la Generalitat, pel qual es nomenen les persones titulars de les vicepresidències i de les conselleries, en nom i representació de la Generalitat, i expressament facultada per a la signatura d'aquest conveni per Acord del Consell de data 7 de maig de 2021.  
D'una altra banda, Miguel Ángel Sánchez Navarro, president de Consorci per a l'execució de les previsions del Pla zonal 10, àrea de gestió de residus A5, actuant en l'exercici del seu càrrec i en representació seua, en virtut de nomenament conferit per Decret del president de la Diputació Provincial d'Alacant, núm. 3021 de data 31 de juliol de 2019.  
  
Les dues parts es reconeixen mútuament capacitat legal necessària per a subscriure aquest conveni i a aquest efecte,  
  
Manifesten  
Primer. El seté Programa d'acció comunitari en medi ambient i la Directiva marc de residus 2008/98/CE orienten la política de residus d'acord amb el principi de jerarquia en la producció i la gestió d'aquests, i maximitzen l'aprofitament dels recursos i minimitzen els impactes de la producció i gestió de residus, és a dir, consideren els residus com a recursos per a disminuir el consum de matèries primeres i avançar cap a una societat del reciclatge.  
La Llei 22/2011 incorpora a l'ordenament espanyol les prescripcions de la Directiva marc de residus i estableix, en l'article 22, que el Govern i les autoritats competents hauran d'adoptar, a través dels plans i programes de gestió de residus previstos en el títol II, les mesures necessàries per a garantir que s'aconsegueixen els objectius següents i, si escau, els que s'establisquen:  
- Abans de 2020, la quantitat de residus domèstics i comercials destinats a la preparació per a la reutilització i el reciclatge per a les fraccions de paper, metalls, vidre, plàstic, bioresidus o altres fraccions reciclables haurà d'aconseguir, en conjunt, com a mínim el 50 % en pes.  
  
Així mateix, en el Pla estatal marc de gestió de residus (PEMAR) 2016-2022, aprovat mitjançant l'Acord del Consell de Ministres, de 6 de novembre de 2015, s'estableix una sèrie d'objectius per a augmentar els percentatges de valorització i de recollida separada de residus, per a minimitzar el volum de residus destinats a abocament. Entre els objectius d'eliminació s'estableix:  
- En 2020, limitar l'abocament total dels residus municipals generats al 35 %.  
El PEMAR proposa, a més, la implantació progressiva i gradual de la recollida separada de bioresidus per al seu tractament biològic (anaerobi i aerobi).  
Pel que fa a les inversions en matèria de residus, el PEMAR aposta per la implantació de nous sistemes de recollida de residus, el desenvolupament de noves infraestructures de tractament, modernització i adaptació de les que ja hi ha, principalment destinades a la preparació per a la reutilització, el reciclatge i la creació d'una xarxa de punts nets per a assegurar la recollida separada de les diferents fraccions de residus.  
  
Quant a la normativa autonòmica, el Decret 55/2019, de 5 d'abril, del Consell, pel qual s'aprova la revisió del Pla integral de residus de la Comunitat Valenciana, defineix l'estratègia a seguir en matèria de bioresidus a la Comunitat Valenciana en establir la implantació de la recollida separada en origen de la fracció biodegradable per a produir un compost de qualitat, i planteja els objectius següents:  
  
- 31 de desembre de 2022: 50 % de la totalitat de bioresidus produïts.  
Igualment, els plans zonals de residus estableixen objectius i terminis d'implantació de sistemes de recollida separada de bioresidus.  
  
Així mateix, el Decret 55/2019 disposa objectius quantitatius de reciclatge de residus domèstics:  
- 31 de desembre de 2022: 67 % reciclats respecte a la totalitat de residus produïts.  
A més, estableix objectius de generació total de rebutjos no valoritzables amb destinació a abocador sobre la totalitat de residus produïts:  
  
- 31 de desembre de 2022: 30 % de rebuig a abocador sobre la totalitat de residus produïts.  
Respecte a la normativa europea, les directives 849/2018, 850/2018, 851/2018 i 852/2018 del paquet d'economia circular de la UE incideixen en l'aplicació dels principis d'autosuficiència i proximitat en la gestió dels residus i preveuen l'obligatorietat de la recollida separada dels residus municipals en 2021 i de tots els envasos incloent-hi els compostos per a 2025.  
Segon. Així mateix, aquest conveni es justifica en la necessitat d'avançar per a aconseguir els objectius establits en la Directiva 1993/31/CE, del Consell, de 26 d'abril de 1999, d'abocadors, en relació amb l'objectiu comunitari de reducció dels residus dipositats en abocadors.  
Tercer. En conseqüència, la Llei 40/2020, de 30 de desembre, de pressupostos de la Generalitat per a l'exercici 2021, ha inclòs al Consorci de l'Àrea de Gestió de Residus A5 en la línia S8162000, «Participació en les entitats competents en l'execució de plans zonals de residus per a inversions adscrites a millores d'instal·lacions de gestió de residus», com a beneficiari d'una ajuda per import de 100.000,00 ?.  
  
Quart. És aplicable a aquest conveni el que es disposa en els articles 28 i següents de la Llei 38/2003, de 17 de novembre, general de subvencions, i en els articles 72 i 73 del Reial decret 887/2006, de 21 de juliol, pel qual s'aprova el reglament de la Llei general de subvencions.  
  
L'article 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, estableix que les ajudes i subvencions que es concedisquen previstes nominativament en la Llei de pressupostos de la Generalitat podran concedir-se de manera directa.  
Les parts reunides acorden formalitzar aquest conveni, el contingut del qual es plasma en les següents,  
  
CLÀUSULES  
  
Primera. Objecte  
L'objecte d'aquest conveni és realitzar inversions destinades a l'adquisició i posada en funcionament d'equipament, maquinària i infraestructures destinades a la millora de la gestió consorciada de residus, a l'adequació o construcció d'instal·lacions de transferència, tractament i/o d'eliminació, millora de la recollida selectiva i d'equipament auxiliar amb vehicles híbrids o instal·lacions dotades d'energia renovable per als sistemes integrals consorciats de gestió de residus, i seguir en tots els casos les actuacions següents:  
A) Adquisició i posada en funcionament d'equipament per a la millora dels processos de tractament de residus urbans pels òrgans responsables d'àrea de gestió de residus, en les instal·lacions de tractament de residus urbans. Adquisició d'equips per a l'ampliació de la classificació a altres fraccions de residus urbans en massa, orgànica selectiva o assimilables: fèrrics, alumínics, envasos lleugers, vidre, mobles, estris, residus no mortuoris i podes.  
El beneficiari dels equips adquirits serà el consorci o l'entitat supramunicipal. En el cas de tractar-se d'equipament per a incorporar a instal·lacions de titularitat privada, haurà de constar prèviament acreditat l'acceptació per part de l'empresa concessionària o bé que es tracta d'una nova obligació legal no prevista inicialment. Així mateix, s'haurà de justificar, en el primer mes des de la signatura, que no es tracta d'equipament que el contractista està obligat a aportar segons el projecte de gestió.  
B) Adquisició i posada en funcionament d'equipament i infraestructures i maquinària per a la millora dels processos de compostatge en les plantes de tractament de residus urbans de les entitats responsables de l'àrea de gestió.  
C) Adquisició de terrenys per a les instal·lacions de transferència, valorització i/o eliminació, així com ecoparcs fixos, de residus urbans de l'entitat responsable de l'àrea de gestió o accessos a les instal·lacions d'aquestes.  
L'adquisició de terrenys finançada amb aquest conveni no podrà ser finançada amb càrrec al projecte de gestió mitjançant la repercussió en la taxa i/o el cànon corresponent, calculada d'acord amb la proposició economicofinancera presentada per l'adjudicatari del projecte de gestió.  
  
D) Adequació d'accessos a instal·lacions de tractament de residus urbans de l'entitat responsable de l'àrea de gestió.  
E) Construcció d'instal·lacions noves de transferència, valorització i/o eliminació de residus urbans de l'entitat responsable de l'àrea de gestió de residus.  
F) Dotació d'equips, maquinària i infraestructures en noves instal·lacions de transferència, valorització i/o eliminació de residus de l'ens responsable de l'àrea de gestió. Vehicles híbrids o elèctrics per a ús i manteniment de les instal·lacions.  
La subvenció estarà condicionada prèviament a l'aprovació del projecte de gestió corresponent. En el cas que el projecte de gestió siga privat, s'ha de determinar com s'articularà perquè no s'incloga en la proposició econòmica del licitador, ni en la taxa corresponent que cobre en el futur la inversió subvencionada, i en aquest últim cas també s'haurà d'aclarir.  
G) Adquisició i posada en funcionament d'equipament i infraestructures i maquinària per a la millora de les condicions de dipòsit de rebutjos en abocador, en instal·lacions de l'ens responsable de l'àrea de gestió. Adquisició de màquines de retractilar per a bales de rebuig o retractilació de rebutjos d'afinament.  
Si es tracta d'instal·lacions de titularitat privada, haurà de constar prèviament acreditat l'acceptació per part de l'empresa concessionària o bé que es tracta d'una nova obligació legal no prevista inicialment. Així mateix, haurà de justificar-se dins de la documentació que s'ha d'entregar en la memòria d'inversions en el primer mes des de la signatura del conveni que no es tracta d'equipament que el contractista estiga obligat a aportar segons el projecte de gestió, amb l'objectiu de no incórrer en cap cas en doble pagament.  
H) Adquisició i posada en funcionament d'equipament i infraestructures i maquinària per a dotació d'energies renovables, en instal·lacions de tractament de residus urbans en massa, de l'ens responsable de l'àrea de gestió.  
S'haurà d'especificar en la justificació que s'aporte com afecta el projecte de gestió aprovat i la taxa.  
I) Adquisició i posada en funcionament d'equipament i infraestructures i maquinària per a desenvolupament de sistemes de l'ens responsable de l'àrea de gestió o de col·laboració entre aquest i les entitats locals, de recollida selectiva de matèria orgànica mitjançant sistemes de compostatge comunitari.  
J) Adquisició i posada en funcionament d'equipament i infraestructures i maquinària per al desenvolupament de sistemes de recollida selectiva de l'ens responsable de l'àrea de gestió o de col·laboració entre els òrgans responsables de l'àrea de gestió i, si escau, les entitats locals d'aquest, de matèria orgànica per aportació voluntària dels municipis.  
Tenint en compte que la recollida de residus és una competència municipal i atés que el beneficiari d'aquesta subvenció és l'entitat/consorci constituïda per a la gestió de residus, no els ajuntaments, haurà de justificar-se adequadament que és una inversió realitzada pel consorci o entitat en l'exercici de la seua competència.  
K) Adquisició i posada en funcionament d'equipament i infraestructures i maquinària per a nous sistemes de recollida selectiva en origen, entre l'ens responsable de l'àrea de gestió i les entitats locals d'aquest, si escau.  
L) Adquisició i posada en funcionament d'equipament, infraestructures i maquinària per a sistemes de recollida selectiva porta a porta de gestió dels òrgans responsables de l'àrea de gestió o de col·laboració entre el consorci i les entitats locals d'aquest.  
Quant als apartats I, J, K i L i als sistemes de recollida selectiva i de compostatge comunitari gestionat pels ajuntaments, atés que la recollida és una competència municipal i atés que el beneficiari d'aquesta subvenció és el consorci o entitat, haurà de justificar-se que el que s'ha subvencionat és una inversió d'aquest en l'exercici de les seues competències.  
M) Adquisició i posada en funcionament d'equipament i infraestructures i maquinària per al desenvolupament de sistemes de mobilitat sostenible en l'ens responsable de l'àrea de gestió per a la gestió del servei públic. Adquisició de vehicles elèctrics. Adquisició d'infraestructura per a la càrrega de vehicles elèctrics i adquisició de vehicles híbrids per a mobilitat de personal de l'entitat.  
Seran subvencionables tan sols vehicles, equipament i infraestructures i maquinària necessaris per a l'exercici de les competències dels consorcis de residus i entitats supramunicipals de gestió, (valorització o eliminació), no de les entitats locals d'aquest. Així mateix, s'haurà de justificar en la memòria d'inversions a entregar dins del primer mes des de la signatura del conveni, que es tracta d'inversions que no estan finançades a través de la taxa i/o cànon de gestió dels residus i que aquestes inversions, en cap cas, són obligacions de l'empresa concessionària del projecte de gestió.  
N) Adquisició i posada en funcionament d'equipament i infraestructures i maquinària per a la dotació de mitjans en aules ambientals de conciliació ambiental, en les instal·lacions dels òrgans responsables de l'àrea de gestió.  
O) Construcció d'instal·lacions noves d'ecoparcs fixos de gestió consorciada.  
Per a aquestes finalitats, l'entitat beneficiària presentarà, en el termini d'un mes des de la signatura d'aquest conveni, un pla d'inversions o programa de treball en el qual s'incloguen les inversions que pretén escometre en relació amb la subvenció.  
El període durant el qual l'entitat beneficiària haurà de destinar els béns a algun dels fins concrets més amunt establits, objecte de la subvenció, no podrà ser inferior a cinc anys en el cas de béns inscriptibles en un registre públic, ni a dos anys per a la resta de béns.  
No podran ser objecte de subvenció les actuacions a què estiga obligada l'entitat adjudicatària del projecte de gestió aprovat per l'entitat beneficiària d'aquesta ajuda, ni aquelles que hagen d'estar finançades mitjançant les taxes reportades en ocasió de la prestació del servei.  
  
  
Segona. Obligacions de la Generalitat  
En aquest conveni, s'autoritza i disposa, a favor de l'entitat més amunt esmentada, la despesa de 100.000,00 - euros amb càrrec a l'aplicació pressupostària 41.69.19.085.18, línia S8162000, «Participació en les entitats competents en l'execució de plans zonals de residus per a inversions destinades a millores d'instal·lacions de gestió de residus», dels pressupostos de la Generalitat Valenciana per a l'exercici 2021.  
  
L'entitat justificarà davant la comunitat autònoma el valor total de la subvenció concedida.  
  
Tercera. Despeses elegibles  
Són elegibles les despeses d'inversions destinades a l'adquisició i posada en funcionament d'equipament, maquinària i infraestructures destinades a la millora de la gestió consorciada de residus, adequació o construcció d'instal·lacions de transferència, tractament i/o d'eliminació, com també ecoparcs fixos, a la millora de la recollida selectiva i d'equipament auxiliar amb vehicles híbrids per a mobilitat de personal de l'entitat i implementació d'instal·lacions dotades d'energia renovable per als sistemes integrals consorciats de gestió de residus, des del dia 1 de gener de 2021.  
Així mateix, tindrà la condició d'elegible l'IVA suportat reportat amb motiu de les adquisicions descrites en la clàusula primera, sempre que aquest no tinga el caràcter de deduïble per a l'entitat i, per tant, no puga ser recuperat.  
Aquesta subvenció no podrà destinar-se a actuacions que hagen de ser finançades mitjançant les taxes reportades en ocasió de la prestació del servei, ni per a aquelles actuacions que estiga obligada l'entitat adjudicatària del projecte de gestió aprovat per l'entitat responsable beneficiària de l'ajuda.  
  
Quarta. Obligacions de l'entitat  
a) Executar les inversions destinades a l'adquisició i posada en funcionament d'equipament, maquinària iinfraestructures destinades a la millora de la gestió consorciada de residus, adequació o construcció d'instal·lacions de transferència, tractament i/o eliminació, com també ecoparcs fixos, a la millora de la recollida selectiva i d'equipament auxiliar amb vehicles híbrids o instal·lacions dotades d'energia renovable i d'equipament auxiliar amb vehicles híbrids i implementació d'instal·lacions dotades d'energia renovable per als sistemes integrals consorciats de gestió de residus, i les obligacions que estan previstes en l'article 14 de la Llei 38/2003, de 17 de novembre, general de subvencions, i en concret:  
b) Complir l'objectiu, executar el projecte, realitzar l'activitat o adoptar el comportament que fonamenta laconcessió de les subvencions.  
  
c) Justificar davant l'òrgan concedent o l'entitat col·laboradora, si escau, el compliment dels requisits icondicions, així com la realització de l'activitat i el compliment de la finalitat que determinen la concessió o gaudi de la subvenció. A aquest efecte, s'haurà de presentar declaració responsable del fet que les despeses que s'han presentat per a la justificació corresponen exclusivament a l'activitat d'aquest consorci.  
  
d) Sotmetre's a les actuacions de comprovació, que han d'efectuar l'òrgan concedent o l'entitatcol·laboradora, si escau, així com qualssevol altres de comprovació i control financer que puguen realitzar els òrgans de control competents, tant nacionals com comunitaris, i aportar la informació que li siga requerida en l'exercici de les actuacions anteriors.  
e) Comunicar a l'òrgan concedent o l'entitat col·laboradora l'obtenció d'altres subvencions, ajudes, ingressoso recursos que financen les activitats subvencionades. Aquesta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
f) Acreditar amb anterioritat al fet que es dicte la proposta de resolució de concessió que està al corrent en elcompliment de les seues obligacions tributàries i davant de la Seguretat Social, en la forma que es determine reglamentàriament, i sense perjudici del que s'estableix en l'article 14 de la Llei 39/2015, d'1 d'octubre, del procediment administratiu comú de les administracions públiques.  
g) Disposar dels llibres comptables, registres diligenciats i altres documents degudament auditats en elstermes exigits per la legislació mercantil i sectorial aplicable a l'entitat beneficiària en cada cas, així com els estats comptables i registres específics que siguen exigits per les bases reguladores de les subvencions, amb la finalitat de garantir l'adequat exercici de les facultats de comprovació i control.  
  
h) Conservar els documents justificatius de l'aplicació dels fons rebuts, incloent-hi els documents electrònics,mentre puguen ser objecte de les actuacions de comprovació i control.  
i) Adoptar les mesures de difusió i publicitat de l'ajuda, com a entitat beneficiària, d'acord amb la Llei19/2013, de 9 de desembre, de transparència, accés a la informació pública i bon govern i amb l'article 9 de la Llei 2/2015, de 2 d'abril, de la Generalitat, de transparència, bon govern i participació ciutadana.  
j) Procedir al reintegrament dels fons percebuts en els supòsits previstos en l'article 37 d'aquesta llei.  
k) En el cas que els compromisos assumits superen els 600.000 euros, dins dels tres mesos següents a la subscripció del conveni, aquest s'haurà de remetre electrònicament a la Sindicatura de Comptes, segons el que s'estableix en l'article 53 de la Llei 40/2015, d'1 d'octubre, de règim jurídic del sector públic.  
l) Retre els comptes a què fa referència l'article 34.3 de la Llei 7/1988, de 5 d'abril, de funcionament delTribunal de Comptes, els quals s'instrumentaran a través del compliment de l'obligació de justificació a l'òrgan concedent o entitat col·laboradora, si escau, de la subvenció, regulada en el paràgraf c de l'apartat 1 d'aquesta clàusula.  
  
m) Realitzar les activitats d'acord amb l'objecte d'aquest conveni i als fins propis de l'entitat beneficiària.  
n) Complir la normativa sectorial vigent en matèria de residus.  
ñ) Presentar la documentació acreditativa de no incórrer en cap de les circumstàncies recollides en l'article 13.2 i 3 de la Llei 38/2003, de 17 de novembre, general de subvencions, realitzada mitjançant declaració responsable o qualsevol dels mitjans establits en l'article 13.7 d'aquesta.  
o) Complir la normativa vigent en matèria d'integració laboral de persones amb discapacitat, en els termesfixats en la Llei 11/2003, de 10 d'abril, sobre l'estatut de les persones amb discapacitat, com també en el Decret 279/2004, de 17 de desembre, del Consell, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat.  
  
Cinquena. Seguiment del projecte  
El seguiment es durà a terme tant durant el transcurs de les inversions (amb visites periòdiques, assessorament telefònic o correu electrònic, etc.), a fi de controlar el seu bon funcionament i també, una vegada finalitzades aquestes, per a la valoració dels resultats obtinguts.  
  
Serà necessari que l'entitat acredite que disposa d'una persona coordinadora tècnica amb la formació adequada que es comprometa a realitzar el seguiment dels projectes d'inversió almenys durant 1 any.  
  
  
Sisena. Forma de pagament i justificació  
El pagament de la subvenció s'efectuarà, després del certificat d'aprovació dels justificants de despeses presentades per l'entitat beneficiària acompanyada d'un compte justificatiu que continga, amb caràcter general, la documentació següent:  
1. Una memòria d'actuació justificativa del compliment de les condicions imposades en la concessió de lasubvenció, amb indicació de les activitats realitzades i dels resultats obtinguts.  
2. Una memòria econòmica justificativa del cost de les activitats realitzades, que haurà de contindre:  
a) Una llista classificada de les despeses i inversions de l'activitat, amb identificació del creditor i deldocument, el seu import, data d'emissió i, si escau, data de pagament. En cas que la subvenció s'atorgue conformement a un pressupost, s'indicaran les desviacions esdevingudes.  
  
b) Les factures o documents de valor probatori equivalent en el tràfic jurídic/mercantil o amb eficàciaadministrativa incorporats en la relació a què fa referència el paràgraf anterior i, si escau, la documentació acreditativa del pagament.  
c) Certificat de despesa emés per la persona interventora de l'entitat local beneficiària.  
d) La justificació dels contractes que s'adjudiquen s'hauran de sotmetre a la normativa general sobrecontractació pública.  
En la memòria justificativa de l'activitat s'expressarà que les inversions realitzades ho són en l'exercici d'una competència pròpia del consorci o entitat beneficiària, així com la destinació d'aquesta. O bé s'acreditarà l'execució d'aquesta en virtut d'una competència formalment cedida o encarregada per les entitats locals del consorci o entitat beneficiària.  
Així mateix, en la memòria justificativa s'haurà de certificar que les inversions realitzades no estaven previstes en matèria econòmica en els projectes de gestió de residus de l'entitat beneficiària.  
D'acord amb l'article 31, apartat 2, de la Llei 38/2003, de 17 de novembre, general de subvencions, es considerarà despesa realitzada la que ha sigut efectivament pagada amb anterioritat a la finalització del període de justificació determinat per la normativa reguladora de la subvenció.  
El termini de justificació serà fins a l'1 de desembre de 2021 i amb càrrec a aquest conveni es podran finançar les actuacions objecte d'aquest des de l'1 de gener de 2021 i la data límit de realització de les activitats subvencionables és el 30 de novembre de 2021.  
  
Setena. Compatibilitat  
S'estableix la compatibilitat amb qualssevol altres ajudes econòmiques que, amb la mateixa finalitat, concedisquen les administracions públiques, ens públics o privats, nacionals o internacionals.  
L'import de les subvencions en cap cas podrà ser de tal quantia que, aïlladament o en concurrència amb altres ajudes, supere el cost subvencionat de conformitat amb l'article 19.3 de la Llei 38/2003, de 17 de novembre, general de subvencions.  
  
Huitena. Vigència  
El termini de vigència d'aquest conveni serà des del moment de la signatura fins al 31 de desembre de 2021.  
  
Novena. Òrgan mixt de seguiment i control  
Les dues parts convenen la constitució d'una comissió de seguiment integrada per dues persones representants de la Generalitat, designades per la Direcció General de Qualitat i Educació Ambiental, i una tercera designada per el Consorci, per a l'execució de les previsions del pla de l'Àrea de Gestió de Residus A5 i es procurarà la presència equilibrada de dones i homes, en aplicació del que es preveu en el II Pla d'igualtat de dones i homes de l'Administració de la Generalitat, aprovat per Acord de 10 de març de 2017.  
La comissió de seguiment es reunirà quan una de les parts ho sol·licite i ajustarà la seua actuació al que es disposa per al funcionament dels òrgans col·legiats en l'article 15 i següents de la Llei 40/2015, d'1 d'octubre, del règim jurídic del sector públic, tot això sense perjudici del que s'estableix en la clàusula cinquena.  
Les funcions de la comissió seran les establides en l'article 9 del Decret 176/2014, de 10 d'octubre, del Consell:  
- Facilitar el desenvolupament efectiu de les actuacions necessàries per al compliment dels fins d'aquest conveni i del programa de treball respectiu.  
- Realitzar la coordinació i seguiment de les actuacions desenvolupades en el marc d'aquest conveni, així com l'avaluació continuada d'acords que s'adopten.  
- Avaluar el desenvolupament global d'aquest conveni.  
  
Deu. Casos de reintegrament de les ajudes  
Seran causes de reintegrament de les ajudes del conveni les regulades en els articles 36 i següents de la Llei 38/2003, de 17 de novembre, general de subvencions i normes concordants.  
  
Onze. Causes d'extinció del conveni  
El conveni podrà extingir-se per qualsevol de les causes previstes en l'article 51 de la Llei 40/2015, d'1 d'octubre, del règim jurídic del sector públic i per denúncia d'una de les parts amb antelació mínima de dos mesos, amb informe previ de l'òrgan mixt de seguiment i control previst en la clàusula novena.  
En el cas de resolució del conveni per incompliment determinant de possible causa de resolució serà aplicable el procediment previst en l'article 51.2, lletra c de la Llei 40/2015, d'1 d'octubre, de règim jurídic del sector públic.  
En aquells casos en què siga procedent el reintegrament total o parcial de les quantitats rebudes, l'entitat beneficiària haurà de reintegrar les quantitats percebudes tal com estableix l'article 172 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
En el cas d'haver actuacions en curs d'execució, les parts, a proposta de la comissió de seguiment, vigilància i control del conveni, podran acordar la continuació i finalització de les actuacions en curs que consideren oportunes, i establiran un termini improrrogable per a la seua finalització, transcorregut el qual haurà de realitzar-se la liquidació d'aquestes.  
  
Dotze. Jurisdicció competent i normativa d'aplicació  
Aquest conveni té naturalesa administrativa. Les qüestions litigioses que puguen sorgir en la interpretació, compliment i eficàcia d'aquest conveni seran del coneixement i competència de l'ordre jurisdiccional contenciós administratiu.  
Hi seran aplicables la Llei 40/2015, d'1 d'octubre, del règim jurídic del sector públic, i el Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre.  
En tot allò no previst en aquest conveni hi seran aplicables els preceptes declarats bàsics de la Llei 38/2003, de 17 de novembre, general de subvencions; les normes contingudes en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i les altres normes de dret administratiu que siguen d'aplicació.  
  
Tretze. Procediment de notificació i comunicació a la Comissió Europea  
Les aportacions establides en aquest conveni queden excloses de l'àmbit de l'article 107 del Tractat de Funcionament de la Unió Europea als efectes previstos en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.  
La causa de la no-subjecció a la prohibició de l'article 107 del TFUE és que les activitats subvencionades no tenen la condició d'activitat econòmica ni repercuteixen en les activitats econòmiques que puguen realitzar, si escau, els beneficiaris de les ajudes.  
En atenció al que s'ha l'exposat, es considera que és aplicable a aquestes ajudes nominatives la dispensa de l'obligació de notificació prevista en l'article 108 del TFUE.  
  
Catorze. Protecció i seguretat de la informació  
En el desenvolupament d'aquest conveni les parts hauran d'adoptar les mesures de seguretat requerides pel Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i pel qual es deroga la Directiva 95/46/CE (Reglament general de protecció de dades); per la Llei orgànica 3/2018, de 5 de desembre, de protecció de dades personals i garantia dels drets digitals; per les indicacions de l'Esquema Nacional de Seguretat (ENS) establit en el Reial decret 3/2010, de 8 de gener, i les seues modificacions, i per l'altra normativa reguladora de la protecció de dades de caràcter personal que siga aplicable durant la vigència d'aquest conveni.  
Les parts es comprometen a complir la política de seguretat i confidencialitat de la informació i a sotmetre's als sistemes de verificació establits per les respectives administracions, d'acord amb la legislació estatal o autonòmica que siga aplicable en cada cas.  
  
Quinze. Publicació  
Una vegada subscrit el conveni es publicarà el text íntegre en el portal de transparència de la Generalitat GVA Oberta, per aplicació dels articles 9.1.c i 10.1 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana.  
  
I en prova de conformitat, les parts signen aquest document per triplicat, al lloc i en la data indicats en l'encapçalament.  
  
  
La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.  
 El president del Consorci de l'Àrea de Gestió de Residus A5: Miguel Angel Sánchez Navarro.»  
  
Alacant, 10 de novembre de 2021.- El president: Miguel Angel Sánchez Navarro. La secretaria: Amparo Koninckx Frasquet.